Odense Adresse-Contoirs Efterretninger, 1834-11-28
De tiltagende Udsigter til, at et reent Tory-Ministerium vil optræde i Storbrittannien, gjør det meer og meer sandsynligt, ja næsten til Vished, at en Forandring vil indtræde i denne Stormagts politiske System, dobbelt vigtigt paa en Tid, da vi see Legitimitetens Repræsentanter saavel i Syden som Norden, hver paa sin Viis, utrætteligen bestræbe sig for, indbyrdes at knytte Forbindelser til Opretholdelse af det System, til hvis Fane de have svoret. Saaledes ventedes i Genua den 5 Novbr. en vigtig Sammenkomst. Don Miguel var allerede ankommen dertil i October og er bestandigt omgiven af omtrent 50 Spaniere og Portugisere, som kun drømme om Borgerkrig og Kontra Revolution, i hvilket Øiemed de skulle have isinde at lande i Catalonien. Men først skulde en Sammenkomst den 5te finde Sted imellem Don Miguel og Kongen af Sardinien, som med sin Dronning er afreist fra Turin til Genua, hvor hele Familien Bourmont samme Dag skulde indfinde sig. Denne vilde da derfra indskibe sig til Civita=Vecchia; imidlertid har den franske Regjering givet Præfekten i Var Departementet befaling til, i denne Anledning strængt at bevogte Kysten. Den Carlos's Tilhængere arbeide ei allene for hans Sag ved Vaabnene, men virke ogsaa ufortrødent, for at faae ham erkjendt af andre Magter. Saaledes gjentages det, at den neapolitanske Gesandt i Paris har fra sit Hof faaet Depescher i denne Anledning, ja "Morning-Herald søger endog at vise, at den franske Regjering stilletiende har erkjendt Don Carlos, ved at lade sin Konsul i San Sebastian underhandle med hans Ministre i et Toldanliggende. Paa den anden Side skal Hr. de Bermude, som nu er i Paris, ivrigen virke for, at formaae Engelland og Frankerig til, at indblande sig i det spanske Anliggende, ved at overbevise dem om, at Spanien ellers vil falde i Hænderne paa Don Carlos eller de rene Demokrater. Fra Berlin meldes den Kjendsgierning, at de der udkommende Blade ikke meere som hidtil kalde Don Carlos Prætendenten, hvori Man vil finde en Bestyrkelse i, at hans Forlangende at erkjendes af de nordiske Magter, skal have fundet en gunstig Optagelse hos disse. Til Preussens Hovedstad ankommer iøvrigt i denne Tid næsten dagligen en ny, regjerende eller ikke regjerende Fyrste, som forøger den om Keiseren af Rusland der forsamlede Prindse=Kongres. Foruden Ruslands Tronarving og de preussiske Prindser, bringe Sachsens Medregent, Storhertugen af Weimar, Prindsen af Oranien, Prinds Alexander af Nederlandene, Hertugerne af Brunsvig, Cumberland, Nassau, Cothen, Gustav af Mecklenburg-Schwerin, Prinds Georg af Hessen=Cassel, Fyrst Esterhazy o. Fl. Keiseren der deres Hyldest. Prindsen af Oraniens Afreise fra Amsterdam og Ankomst til Berlin var paa begge Steder uventet og har endnu bestemt Hs. Majestæt til at forlænge sit Ophold 24 Timer, hvorpaa han skal have isinde at gjøre sin Tilbagereise til St. Petersborg over Warschau. Fra Berlin, omtales ogsaa Skridt til Nærmelse imellem Preussen og Frankerig, der ikke vilde være det engelske Ministerium Melbourne behagelige, men som maaskee torde være det desto mere for et Wellingtonsk, og fra Schweiz meldes som en afgjort Sag, at den Berner Regjering nu har givet efter for de tydske Kabinetters Reklamationer, og besluttet, at udvise alle de Personer af Landet, som have spillet nogen Rolle ved de politiske Haandværks=Foreninger, hvilken Eftergivenhed uden Tvivl vil have til Følge, at den diplomatiske Forbindelse med Østerrig atter vil komme istand, da Bern derved har gjort et betydeligt Skridt til at hæve det Stødende imod den Politik, som nu meer og meer synes at ville gjøre sig gieldende.